
МИНИСТЪР ЛУКАРСКИ ЩЕ СЕ СРЕЩНЕ С БИЗНЕСА В ГР. ВРАЦА ЗА ОТВАРЯНЕТО НА ПЪРВАТА ПРОЦЕДУРА 

„ПОДОБРЯВАНЕ НА ПРОИЗВОДСТВЕНИЯ КАПАЦИТЕТ В МСП“
На 11 май 2015 г., в гр. Враца, министърът на икономиката Божидар Лукарски ще се срещне с бизнеса по повод отварянето на първата процедура за предоставяне на безвъзмездна финансова помощ „Подобряване на производствения капацитет в МСП“ по одобрената Оперативна програма „Иновации и конкурентоспособност“ 2014-2020. 
Информационният ден ще се проведе в залата на Търговско-промишлената палата – гр. Враца /Дом на културата, 2 ет/, от 10.00 часа до 14.00 часа (регистрация: 9.30 - 10.00 ч.) и е открит за всички заинтересовани страни, както и за медии. 
Това е първият ден от поредицата информационни дни, които Министерството на икономиката организира за представяне на възможностите за кандидатстване по първата процедура. В рамките на информационните дни експерти от Главна дирекция „Европейски фондове за конкурентоспособност” ще представят процедурата пред заинтересованите страни.
Информационните дни ще се проведат по следния график:
· Враца – 11 май 2015 г. (понеделник), от 10.00 до 14.00 часа (регистрация: 9.30 - 10.00 ч.)
· Велико Търново - 12 май 2015 г. (вторник), от 10.00 до 14.00 часа (регистрация: 9.30 - 10.00 ч.), в Голяма зала на Община Велико Търново

· Варна - 14 май 2015 г. (четвъртък), от 10.00 до 14.00 часа (регистрация: 9.30 - 10.00 ч.), в Зала хотел „Черно море“

· Бургас - 15 май 2015 г. (петък), от 10.00 до 14.00 часа (регистрация: 9.30 - 10.00 ч.), в Бизнес инкубатор Бургас, ул. „Ал. Батенберг“ № 28

· Пловдив - 18 май 2015 г. (понеделник), от 10.00 до 14.00 часа (регистрация: 9.30 - 10.00 ч.), в залата на Общински съвет

· София - 19 май 2015 г. (вторник), от 10.00 до 14.00 часа (регистрация: 9.30 - 10.00 ч.) , в Зала „Сердика“, хотел „Балкан“ (Шератон)

Допълнителна информация за процедура „Подобряване на производствения капацитет в МСП“ е публикувана на интернет страницата на Управляващия орган: www.opcompetitiveness.bg.

